Document ID: /roh_data/filtered/fineweb-2-filterrobots_roh.jsonl.gz/61325

Standeskanzlei
Chanzlia chantunala
Cancelleria dello Stato
tel +41 81 257 22 <email-pii>
En il chantun Grischun vala dapi il 1. da november 2016 il princip da la transparenza da l'administraziun chantunala. La secretezza daventa uschia l'excepziun, ed il dretg da prender invista è la regla. L'activitad da las autoritads duai esser publica, transparenta e chapaivla.
Infurmaziuns pli detagliadas chattais Vus en il fegl d'infurmaziun "Princip da transparenza – Voss dretgs":
Fegl d'infurmaziun
Il champ d'applicaziun da la lescha davart il princip da transparenza (LCTrans) è restrenschì sin il plaun chantunal. Il princip da transparenza vala en general per las autoritads, per las administraziuns e per las cumissiuns dal chantun sco er da las corporaziuns, dals instituts e da las fundaziuns da dretg public chantunal. Las excepziuns èn regladas en las leschas.
Il princip da transparenza conceda a mintga persuna – independentamain da la vegliadetgna, da la naziunalitad e dal domicil – in dretg da survegnir access a documents uffizials. L'access po vegnir refusà mo, sche las leschas prevesan quai u sche interess publics u privats predominants prescrivan da tegnair secret ils documents. Cunter la refusa d'ina dumonda d'access pon ins far recurs.
Ina dumonda d'access a documents uffizials sto vegnir inoltrada en scrit a l'autoritad cumpetenta. La dumonda na sto betg vegnir motivada, sto dentant designar bain avunda il document uffizial giavischà. Per tschentar ina dumonda po er vegnir duvrà il suandant model:
Dumonda